
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	17 februarie 2014

	Nr.
	4c-7/769


R A P O R T

asupra propunerii legislative pentru modificarea art.331 din Legea nr.76/2002 privind sistemul asigurărilor pentru şomaj şi stimularea ocupării forţei de muncă
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. Plx 626/2013 din 16 decembrie 2013, cu dezbaterea pe fond, în procedură obişnuită, a propunerii legislative pentru modificarea art.331 din Legea nr.76/2002 privind sistemul asigurărilor pentru şomaj şi stimularea ocupării forţei de muncă.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.482/31.05.2013)

· avizul negativ al Comisiei pentru buget, finanţe şi bănci 
(nr.4c-2/779/13.02.2014)

· punctul de vedere, negativ, al Guvernului (nr.1258/18.07.2013).

Propunerea legislativă are ca obiect de reglementare modificarea art.331 din Legea nr.76/2002, cu modificările şi completările ulterioare, în sensul majorării valorii indicatorului social de referinţă (ISR) de la 500 lei, cât este în prezent, la 600 lei.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 11 februarie 2014 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei, Protecţiei Sociale şi Persoanelor Vârstnice:

· d-na Georgeta Bratu, Secretar de Stat 

· d-na Tania Grigore, director. 
La lucrările comisiei şi-au înregistrat prezenţa 22 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (2 voturi împotrivă).

Propunerea legislativă a fost respinsă de Senat în şedinţa din 10 decembrie 2013.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative deoarece modificarea indicatorului social de referinţă influenţează atât prestaţiile băneşti suportate din bugetul asigurărilor pentru şomaj, acordate în vederea asigurării protecţiei persoanelor în cadrul sistemului asigurărilor pentru şomaj, şi în vederea stimulării anumitor categorii de persoane pentru a se încadra în muncă, cât şi valoarea beneficiilor de asistenţă socială.
Drept urmare, modificarea ISR ar genera o presiune financiară semnificativă asupra bugetului asigurărilor pentru şomaj, făcând previzibilă apariţia unor dificultăţi majore în ceea ce priveşte asigurarea resurselor pentru finanţarea drepturilor acordate persoanelor care se confruntă cu riscul de şomaj. Astfel, creşterea valorii ISR conduce automat la majorarea cuantumurilor prestaţiilor/beneficiilor atât din sistemul de şomaj/ocupare, cât şi din sistemul de asistenţă socială.


PREŞEDINTE,



SECRETAR,

Florin Iordache



Cristina Ancuţa Pocora
Întocmit,

Expert parlamentar Adriana Breazu

